Source: http://docplayer.hu/18121150-Monroe-e-price-a-televizio-a-nyilvanos-szfera-es-a-nemzeti-identitas.html
Timestamp: 2018-11-20 12:18:23
Document Index: 36013886

Matched Legal Cases: ['bíróság ', 'bíróság ', 'Bíróság ', 'bíróság ', 'BÍRÓSÁG ', 'Bíróság ']

MONROE E. PRICE: A TELEVÍZIÓ, A NYILVÁNOS SZFÉRA ÉS A NEMZETI IDENTITÁS - PDF
Download "MONROE E. PRICE: A TELEVÍZIÓ, A NYILVÁNOS SZFÉRA ÉS A NEMZETI IDENTITÁS"
1 MONROE E. PRICE: A TELEVÍZIÓ, A NYILVÁNOS SZFÉRA ÉS A NEMZETI IDENTITÁS A New York-i Yeshiva Egyetem professzorának könyve nem pusztán azért fontos, mert a médiaháború hazai túlélôi elôször olvashatnak magyar nyelven napnyugati médiajogi monográfiát, hanem mert egy olyan elismert amerikai jogász munkáját vehetik kezükbe, aki nem a késsel-villával evésre akarja tanítani vadkeleti olvasóit, hanem akinek van fogalma a kelet-közép-európai médiaviszonyokról. Monroe Price ugyanis vette a fáradságot és személyesen is tanulmányozta térségünk országainak átalakulását, a törvényhozási próbálkozásokat. A könyv második része, mely A vasfüggöny felhúzódik: a szólás felszabadítása az átalakuló társadalmakban címet viseli, a szerzônek a térség országaiban, köztük Magyarországon szerzett tapasztalatairól szól. Az eredeti, angol nyelvû kézirat lezárására még a hazai médiatörvény elfogadása elôtt került sor, így Price csak a különbözô törvényjavaslatokat és az Alkotmánybíróság döntéseit tudta értékelni. Az utóbbiakat nem is teljesen helyesen, hiszen úgy összegzi a médiavezetôk kinevezésével, illetve felmentésével kapcsolatos alkotmánybírósági állásfoglalásokat, hogy azokban a bírák a miniszterelnökkel szemben a köztársasági elnök javára döntöttek (216. oldal). De az vesse Price-ra az elsô követ különösen azok közül, akik hozzá hasonlóan nem beszélik a nyelvet, aki könnyedén eligazodott az alkotmánybíráknak a konkrét ügy eldöntésére nem hivatott, de álláspontjukat a politikai vitában mégis sugalmazó dodonai szövegén. A szerzô egyébként még egy helyen félreérti az Alkotmánybíróságot, mégpedig az úgynevezett gyûlöletbeszéddel kapcsolatban. Price ugyanis úgy értette a testületnek a közösség elleni izgatás büntetôjogi tényállásának alkotmányosságáról 1992-ben hozott határozatát, hogy abban a bírák megtagadták a sértô megnyilvánulások alkotmányos védelmének biztosítását (223. oldal). Pedig az Alkotmánybíróság a büntetôjogi védelmet csak a gyûlöletre uszításnak azokban az eseteiben találta alkotmányosnak, amikor az Egyesült Államok Legfelsôbb Bíróság által is alkalmazott és magyar kollégáik döntésében is hivatkozott nyilvánvaló és közvetlen veszélyhelyzet (clear and present danger) esete áll elô. Ezzel szemben a gyalázkodó szavak büntetôjogi szankcionálását éppenséggel alkotmánysértônek mondta ki a magyar testület, több nemzetközi szervezet haragját magára vonva a szólásszabadság túlságosan liberális felfogása miatt. Érdekes módon Price a véleményszabadság indokolatlan korlátozása miatt némileg igaztalanul marasztalja el az Emberi Jogok Európai Bíróságát is a Jersild v. Dánia ügyben (244. oldal), holott a strasbourgi bírák éppen azt állapították meg, hogy Dánia megsértette az Emberi jogok európai egyezményének a sajtó szabadságát garantáló 10. cikkelyét, midôn büntetôjogilag felelôsségre vonták a koppenhágai rasszista skinheadeket meginterjúvoló televíziós riportert. Külön érdekessége Price kritikájának és ez jól jelzi a kifejezés szabadsága európai és amerikai felfogása közötti kontinensnyi távolságot, hogy a könyv többi fejezetébôl a szerzônek az a felfogása olvasható ki, amely a többséginek mondható amerikai vélekedésnél nagyobb szerepet szán az államnak a média szabályozásában. Ebbôl az alapállásból kritizálja egyes kelet-közép-európai országok jogalkotóinak azt a külföldi hatásra keletkezett igényét, hogy az állami irányítás helyett az egyéni szabadság uralkodjon. De ugyanez az álláspont tükrözôdik a könyv egyik legfontosabb végkövetkeztetésében is, mely szerint a demokratikus folyamatok többé nem képesek a kormány intervenciója és támogatása nélkül mûködni. Ahogy arra a könyvhöz írott elôszavában Molnár Péter is utal, állam és média viszonyának ilyen értelmezésével Price a modern amerikai jogfilozófusoknak abba a táborába tartozik, akik Ronald Dworkinnak és másoknak az állami beavatkozás minden formáját elutasító felfogásával szemben az állam aktív szerepét sürgetik a nyilvános szférában. Price könyvét megelôzôen jelent meg az Egyesült Államokban Cass Sunstein monográfiája (Democracy and the Problem of Free Speech), amely elôször sürgette egy New Deal meghirdetését az állam részérôl a szólásszabadság terén. Csakhogy miként azt Sajó András az általa a legkiválóbb ösztönös Habermaskövetônek nevezett Sunstein könyvérôl írott kritikájában (Hírpiritós és sajtótisztesség. Világosság, 1995/3.) helyesen megjegyzi Amerikán kívül az állam nem semleges kiigazító, hanem irányító. Ezért óvatosabb az állami szerepvállalást illetôen mind a német Jürgen Habermas, mind pedig a kelet-európai viszonyokat jól ismerô Monroe Price is, és tartják mindketten fontosnak, hogy a média a bíróságokhoz hasonlóan ôrizze meg függetlenségét a politikai és társadalmi szereplôktôl. A média szerkezetét pedig Price azért ítéli alapvetô jelentôségûnek, mert felfogása szerint ez határozza meg a nyilvános szféra minôségét, ami viszont döntôen befolyásolja a demokrácia mûködését. (Magvetô Könyvkiadó, Budapest, oldal, 1490 Ft.) FUNDAMENTUM / SZÁM szemle / 169
2 HUORANSZKI FERENC (SZERK.): MODERN POLITIKAI FILOZÓFIA E z év augusztusának utolsó napjaiban jelent meg az Osiris Kiadó és a Láthatatlan Kollégium Szemeszter címet viselô sorozatának keretében a Huoranszki Ferenc szerkesztette Modern politikai filozófia címû szöveggyûjtemény. (A címadás nem a legszerencsésebb, hiszen vitatható, mit tekintünk modernnek, a modern politikai filozófia születését példának okáért Leo Strauss is a XVI XVII. századra datálja.) A szerkesztô a kötetet bevezetô tanulmányában egyfelôl a politikai filozófia mint diszciplína körülírására vállalkozik, másfelôl elhelyezi az egybegyûjtött tanulmányokat egy szûkebb kontextusban, John Rawls tavaly óta magyarul is olvasható, Az igazságosság elmélete (1971) címû munkája körüli vitákban megszületett új politikai filozófiai diskurzus, az angolszász analitikus politikai filozófia keretében. Meghatározása szerint a politikai filozófia alkalmazott etika, melynek alapkérdése a politikai intézményrendszer elfogadásának normatív megalapozása. Az analitikus politikai filozófia erre a kérdésre a formális-logikai rekonstrukció sajátos módszerével kíván válaszolni. A Russel, Frege és Moore nevéhez köthetô új módszerrel vizsgált problémák azonban a régiek: mi legitimálja az államhatalmat, és mi alapján érezheti kötelességének az állampolgár az államhatalomnak való engedelmességet. A kötet bemutatja Rawls válaszát a fenti kérdésekre, valamint a válaszait ért kritikákat (Michael Sandel, Robert Nozick, Thomas Nagel), illetve a rokon kérdésekrôl gondolkodó politikai filozófusok írásait (Joseph Raz, R. P. Wolff, A. J. Simmons). Hogy a szabadság és az egyenlôség olyan értékek, melyek együttélése logikailag nehezen kivitelezhetô, hogy egyikhez csak a másik rovására közelíthetünk, már Hume és Kant számára is az alapvetô problémák egyike volt. A kérdés napjainkban úgy merül fel, hogy joga van-e az államnak beavatkozni a magántulajdonon alapuló piacgazdaság folyamataiba. A kötet e tekintetben szembeállítható szerzôi Rawls és Nozick, mindkettejük fômûvébôl (a már említett Az igazságosság elmélete, illetve a magyarul még nem hozzáférhetô Anarchy, State and Utopia) egy-egy fejezet olvasható a válogatásban. Míg Nozick nem tartja megengedhetônek az egyenlôsíteni akaró állami intervenciót, illetve tévesnek tartja azt a felfogást, miszerint a társadalmi javak egyenlôtlen eloszlásából az adott társadalom igazságtalan volta következne, addig Rawls a szabadság prioritása kanti tételének fenntartása mellett megengedi a társadalmi egyenlôtlenségek állami átalakítását, ha bizonyos további feltételek teljesülnek. Nozick azt a locke-iánus nézetet teszi meg elmélete alapjává, amely a személyhez tapadó jogok prioritását, preegzisztens voltát hangsúlyozza az állami szervezôdéshez képest, s csak egy minimális állam létét tartja elfogadhatónak. A minimális államot az igazságosságnak egy pusztán történeti jellegû felfogása szabályozza, amely en principe nem kíván belenyúlni a spontán kialakult birtokrész-szerkezetbe, csak igazságtalanul végbement tulajdonszerzés, illetve -átruházás esetén. A kötet Michael Sandeltôl is tartalmaz egy tanulmányt, mely a rawlsi koncepció alapjául szolgáló antropológiai felfogást teszi bírálat tárgyává. Hogyan képes az eredeti helyzetben döntést hozni az esetleges tulajdonságaitól, partikuláris céljaitól megszabadított tehermentes én, avagy kantiánusan szólva, hogyan tud önmagának törvényt adni a transzcendentális szubjektum? Ha minden motivációt felfüggesztünk, mi marad a választás alapjául, mint a puszta önkényesség? Ha pedig így van, lehet-e érvényesnek tekinteni a tudatlanság fátyla mögött megkötött szerzôdést? Thomas Nagel kifogása az eredeti helyzettel szemben, hogy a tudatlanság fátyla nem egy semleges elveken nyugvó választást takar, hanem a priori magában foglalja a liberalizmus elôfeltevéseit. A kötetben szereplô tanulmánya az egyenlôség fogalmát elemzi. A Rawls által írott zárótanulmány a méltányosságként értett igazságosság [justice as fairness] metafizikai elôfeltevések iránti kritikus, sôt elutasító álláspontját teszi egyértelmûvé: nem az egyedül üdvözítô, igaz elmélet jogát vindikálja magának; a tartalmi kritériumok helyett formális, procedurális feltételeket állít az igazságosság elfogadandó elvei elé. A metafizikai igazságok számûzése a politikai filozófiából szerinte a tolerancia alapvetô liberális értékével és az állam semlegességével is összhangban áll. A kötet ízelítôt ad a Rawls-kötet körül kibontakozott, lassan könyvtárnyi irodalomból, akár a korábban Ludassy Mária szerkesztésében napvilágot látott kétkötetes Az angolszász liberalizmus klasszikusai címû válogatás folytatásának is tekinthetô, de a Leo Strauss és tanítványai által írott szintén kétkötetes A politikai filozófia története címû munkában nem szereplô szerzôk megismerésére is alkalmas. (Osiris Kiadó Láthatatlan Kollégium, Budapest, oldal, 1450 Ft.) 170 / szemle SZÁM / FUNDAMENTUM
3 ÁDÁM ANTAL: ALKOTMÁNYI ÉRTÉKEK ÉS ALKOTMÁNYBÍRÁSKODÁS Hivatalban levô alkotmánybírótól Magyarországon az alkotmánybíráskodás elméletét és gyakorlatát átfogó mû még nem jelent meg, éppen ezért Ádám Antal Alkotmányi értékek és alkotmánybíráskodás címû könyve a téma iránt érdeklôdô nagyközönségnek éppúgy érdekes lehet, mint a közjoggal foglalkozó szakmabeliek számára. A könyv elsô felében magát a jogállamot igyekszik a kortárs gondolkodáson belül értelmezni a szerzô, majd az alkotmányi értékek viszonyát vizsgálja a jogállamhoz, itt még elsôsorban teoretikus szinten mozogva. Ádám Antal ekkor foglalkozik legközvetlenebbül az alkotmány funkciójának különbözô német felfogásait ismertetve az Alkotmánybíróság önértelmezésével. Eszerint a kötet szerzôjéhez sem az aktivista (az ô szóhasználatában integrációs), sem a jogpozitivista alkotmányértelmezés nem áll közel; hanem kikerülve a feloldhatatlannak látszó ellentétet, az alkotmányos életben felmerülô problémákat toposzokká rendezve azok megoldására törekszik bár e megoldás során a meghaladni vélt ellentét valószínûleg visszaköszön. A könyv második fele az egyetemi oktatás hasznos segédkönyve lehet, hiszen a talán legfontosabb alapjogokat, az azokat védô nemzeti alkotmánybíróságokat és a nemzetek feletti szervezeteket áttekintve, ha teljes képet nem is, fogódzót mindenképpen találhat a témában való további elmélyüléshez az olvasó. Ezen elmélyülést azonban nehezíti, hogy bár az Osiris Kiadó által gondozott könyvrôl van szó, a fôként az alapjogi fejezeteknél gazdag jegyzetapparátus, talán terjedelmi okokból, áttekinthetetlenre sikeredett. (Osiris Kiadó, Budapest, oldal, 1680 Ft.) KIRÁLY MIKLÓS: A DISZKRIMINÁCIÓ TILALMA AZ EURÓPAI BÍRÓSÁG JOGGYAKORLATÁBAN Vajon munkavállalónak tekinthetô-e egy vallási közösség tagja? Összhangban volt-e a vásárolj ír árut mozgalom a Közös Piac eszményével? Jogosult-e állami kártalanításra az az angol polgár, akit a párizsi metrón ismeretlen tettesek bántalmaztak? Megtiltható-e a dijoni likôr forgalmazása Németországban, az ital túlságosan kicsi alkoholtartalmára hivatkozva? Ilyen és hasonló kérdésekre kellett választ találnia az elmúlt évtizedek során az Európai Közösségek Bíróságának, amihez az integráció jogszabályainak találékony értelmezésére, nemegyszer alkotó és merész továbbfejlesztésére volt szükség. Király Miklós könyve e jogászkaland követésére invitálja az olvasót, amikor bemutatja az áruk, a személyek, a szolgáltatások és a tôke szabad áramlására vonatkozó közösségi joganyagot, az Európai Bíróság mûködését és kapcsolódó joggyakorlatát. A szerzô elsôsorban a diszkrimináció tilalmának érvényesülését ábrázolja az említett négy gazdasági szabadság területén, emellett ismételten kitér a közösségi jog általánosabb kérdéseinek elemzésére is, így mindenki haszonnal forgathatja munkáját, aki érdeklôdik az európai integráció jogi kérdései iránt. (Akadémiai Kiadó, Budapest, oldal, 1450 Ft.) SZIKINGER ISTVÁN: RENDÔRSÉG A DEMOKRATIKUS JOGÁLLAMBAN Munkámban a rendôrségre vonatkozó szabályozás újragondolását kívántam néhány kérdés bemutatása és tárgyalása révén segíteni. Nem szorul mélyebb indoklásra, hogy az intézmény helyzetének meghatározó jelentôsége van a közhatalom közbiztonsági szerepvállalásában, és az általa vallott értékeknek a társadalomhoz való továbbításában. Ugyanakkor le kell számolni a rendôrség és a tág értelemben vett közbiztonság erôs érdemi kölcsönhatását feltételezô illúzióval. Semmiféle bizonyíték nincs a rendôri létszám, a testület technikai ellátottsága és a biztonsági helyzet ismert és alkalmazott mérôszámai között kimutatható és kezelhetô összefüggés létezésére. Másrészt a rendôrségi struktúra és a közhatalom egészében elfoglalt hely világszerte elsôsorban az államfelfogás és a konkrét történeti szervezetfejlôdés következménye, nem pedig a közbiztonság kihívásaira adott válasz többek között e szavakkal foglalta össze a szerzô új kötetének legfontosabb megállapításait a könyv bemutatóján. Szikinger István a rendôrség alkotmányos helyének, a rendôrség és az emberi jogok kapcsolatának kérdéseivel foglalkozó legismertebb és legelismertebb hazai kutató. A közelmúltban megjelent kötetében az Alkotmány- és Jogpolitikai Intézetben általa vezetett Rendôrség a poszttotalitárius államban címû projekt eredményeit, fontosabb megállapításait és következtetéseit tárja az olvasó elé. A mû elsô fejezetében áttekintést ad a rendôrség és a társadalom viszo- FUNDAMENTUM / SZÁM szemle / 171
4 nyának problémáiról, kitér a közvélemény szerepére és a kisebbségekhez való viszony kérdéseire. Következtetése szerint a rendôri munka sajátosságai, mint például az erôszak alkalmazása, külön jogi garanciák kidolgozását teszik szükségessé. A második fejezet a külföldi rendôrségek fôbb modelljeit mutatja be. Szikinger István véleménye szerint nincs kimutatható összefüggés az egyes szervezeti megoldások választása és az adott országok közbiztonsági helyzete között. A magyar rendvédelmi szervek és a rájuk vonatkozó szabályozás kérdéseit vizsgáló harmadik fejezet azzal a következtetéssel zárul, hogy a múlt század végétôl kezdve egyre inkább elôtérbe került a centralizáció és a társadalmi kérdések rendészeti kezelése. A negyedik fejezet a rendvédelmi alapfogalmakat elemzi, az ötödik pedig a demokrácia és az erôszak kölcsönhatását vizsgálja. A szerzô szerint a demokrácia megszilárdulásával az erôszakszervezetek szerepének háttérbe kellene szorulnia, egyelôre azonban Magyarországon ennek éppen az ellenkezôje történik. A kötet záró fejezete néhány ajánlást tesz a rendvédelmi és kriminálpolitikai koncepció kidolgozásához. A rendôrség a demokratikus jogállamban címû kötet egyrészt a téma kiváló monográfiája és kézikönyve egyszerre, köszönhetôen az irodalmi források alapos feldolgozásának és dokumentálásának, a didaktikus szerkezetnek és a hasznos név- és tárgymutatóknak. A kötet másrészt élvezetes olvasmány, amely nem a sokat kárhoztatott, és alig követhetô jogászi szaknyelven íródott, hanem a szerzôtôl korábbi tanulmányaiban, publicisztikáiban megszokott könnyed stílusban. Ha a téma nem zárná ki, akár jó szórakozást is kívánhatnánk a könyv olvasásához. (Sík Kiadó, Budapest, oldal, 990 Ft.) POLICE IN TRANSITION Változtak-e, miben változtak, milyenek ma a volt kommunista országok rendôrségei? Ezekre a kérdésekre keresi a választ A rendôrség az átmenet korszakában elnevezésû, kilenc országra kiterjedô összehasonlító vizsgálat, amelynek kezdeményezôje és szervezôje a Magyar Helsinki Bizottság. A vizsgálatok eddigi eredményeit a bizottság most egy angol nyelvû CD-n mutatja be. Az összehasonlító munka elvégzését a Lengyel Helsinki Alapítvány, a Cseh, a Román és a Bolgár Helsinki Bizottság, a szlovák Charta 77 elnevezésû jogvédô szervezet, valamint a Helsinki Bizottságok bécsi székhelyû koordináló szervezete, az Emberi Jogok Nemzetközi Helsinki Szövetsége határozta el. A kooperáció gyakorlati megszervezését az ötletgazda, a Magyar Helsinki Bizottság vállalta. A különbözô országok rendôrségi jogszabályainak és rendôri gyakorlatának összehasonlításához szükséges egységes szempontokat a Szikinger István által összeállított kérdôívek biztosították. A CD szerkesztését, egységesítését Benke Miklós végezte el. Az összehasonlításban hét volt szocialista ország: Bulgária, a Cseh Köztársaság, a Jugoszláv Szövetségi Köztársaság, Lengyelország, Magyarország, Románia és Szlovákia szerepel, a kontrollcsoport szerepét az Európai Unió két országa: Anglia és Wales, valamint a Német Szövetségi Köztársaság játssza. A CD hat fejezetbôl álló országriportokat tartalmaz. Az elsô fejezet a rendôrség feladatkörét vizsgálja, a második az egyes államok rendôrségeinek létszámával, költségvetésével foglalkozik, a harmadik pedig a szervezeti és irányítási, valamint a nyilvánossággal kapcsolatos problémákat firtatja. Külön fejezet ad választ többek között arra, hogy az egyes országokban milyen esetben foszthatja meg a rendôr az állampolgárt személyes szabadságától, melyek a fizikai erôszak alkalmazásának feltételei, mikor használhat a rendôr lôfegyvert, szüksége van-e a rendôrnek indokra, hogy az utcán valakit igazoltasson, vane a rendôrségnek lehetôsége a tömeges igazoltatásra. Ezek mellett a kiadvány foglalkozik a rendôri munka értékelésének kérdéseivel is, valamint az utolsó fejezetben azzal, hogy milyen segítséget, milyen tanácsokat kapott a rendôrség a hagyományos demokráciáktól, azok rendôrségeitôl, és milyen együttmûködési megállapodások jöttek létre más országok rendôrségeivel. A CD-n jelentôs mennyiségû jogi szöveg is olvasható. A magyar fejezet a rendôrségi törvényen kívül tartalmazza a szolgálati törvény általános és a rendôri szolgálatra vonatkozó különös részét, a rendôrség Szolgálati Szabályzatát, a rendôrségi nyomozásra és a rendôrségi fogdákra vonatkozó rendeleteket, továbbá az alkotmánynak és az önkormányzati törvénynek a rendôrségre vonatkozó szakaszait is. A bolgár törvények közül a belügyi törvény, a román törvények közül a rendôrség szervezetére és mûködésére vonatkozó törvény, valamint a lôfegyverek használatáról szóló törvény olvasható a CD-n. A cseh fejezet a rendôrségi törvényen kívül az önkormányzatoknak a rendôrséggel kapcsolatos jogosítványait, és a helyi rendôrségekre vonatozó szabályokat tartalmazó rendeleteket is bemutatja. (A német és az angol fejezet nem tartalmaz jogszabályszövegeket, egyrészt azért, mert a Német Szövetségi Köztársaságnak nincs egységes rendôrségi törvénye, minden tartomány a saját jogszabályai alapján mûködteti a rendôrségeket, másrészt azért, mert Nagy-Britanniában a törvény- 172 / szemle SZÁM / FUNDAMENTUM
5 szövegeket is copy right védi, teljes szövegük sokszorosítása tilos.) Az összehasonlító vizsgálat során keletkezett mûhelytanulmányok is olvashatók a CD-n, így például Thomas Feltes-nek, a Baden-Würtenberg-i rendôrakadémia rektorának az írása arról, hogy kialakíthatók-e nemzetközi sztenderdek a rendôrök magatartására vonatkozóan, valamint Alan Wright-nak, a University Southampton professzorának az elemzése arról, hogy mennyiben szükséges, hogy a rendôrség egyes egységei katonai jelleggel mûködjenek. A kérdôívekre adott válaszok összességükben a kelet-közép-európai országok rendôrségei kézikönyvének is tekinthetôk: a CD használója a lemez keresôrendszere segítségével pillanatok alatt hozzájuthat a megfelelô adatokhoz, akár az angol rendôrség irányítási rendszerére, az igazoltatás lengyel, német vagy szlovák szabályaira, avagy a magyar rendôr jogállására vonatkozóan van szüksége adatokra. Az információk pontosságát és objektivitását a jogszabályszövegek garantálják. A CD-n olvasható országbeszámolók világossá teszik, hogy a volt kommunista országok rendôrségi joganyaga és gyakorlata között mára jelentôs különbségek alakultak ki. Általános viszont valamennyi rendôrség törekvése feladatai és jogosítványai további bôvítésére. A térség kormányai függetlenül attól, hogy konzervatív, liberális vagy baloldali kormányok vannak-e hatalmon a rendôrség felelôs irányítójaként alig kérik számon a rendôrségen a szervezet emberi jogi teljesítményét. A politikai retorika mind a sajtóban, mind pedig a politikusi nyilatkozatokban inkább a kemény, a közbiztonság érdekében minden eszközt felhasználó rendôrség eszméjét támogatja, a kormányok és a törvényhozók pedig az eredménytelenségre a jogosítványok bôvítésével, a jogsértések elnézésével és a költségvetési támogatások növelésével válaszolnak. Az összehasonlító munka azt is megmutatja, hogy a nyugat-európai jogszabályok bár jóval több garanciális elemet tartalmaznak, mint kelet-közép-európai megfelelôik korántsem zárják ki a szabadságjogok indokolatlan korlátozását. A rendpárti retorika Nyugat-Európában is erôteljes. Valószínûleg nemcsak a bûnözés növekedése, hanem a hidegháború vége, a bipoláris világrendszer összeomlása is hozzájárult ahhoz, hogy a rendvédelmi és bûnüldözô tevékenységet egyre inkább a bûnözés elleni háborúként, magát a bûnözést Nyugaton és Keleten egyaránt a XXI. század nagy kihívásaként írják le. A létezô politikai-ideológiai ellenség megszûntével a feladatukat keresô titkosszolgálatoknak, a titkosszolgálatok eszköztárát mindinkább felhasználni kívánó rendôrségeknek új ellenségképre van szükségük, olyan ellenségképre, amely nem kevésbé félelmetes, mint a bolsevizmus, és amely az állampolgárok számára megindokolja, hogy szabadságjogaikat korlátozzák. Kelet-Közép-Európában a rendôrségi jogok kiterjesztésének szószólói szívesen hivatkoznak arra, hogy bizonyos szabadságjogokat Nyugaton is korlátoznak. Csak három dologról feledkeznek meg. Egyrészt arról, hogy Nyugat-Európában jóval több garancia védi az emberi jogokat, mint Keleten: itt a korlátozás a sokból vesz el valamennyit, míg a volt kommunista országokban a kevésbôl lesz még kevesebb. Németországban, Ausztriában jelentôs mértékben megszigorították a menedékkérôk befogadásának feltételeit, az évente menekültként elismertek száma mégis nagyságrendekkel nagyobb jelenleg is, mint bármelyik kelet-közép-európai országban. Másrészt a tendenciák Nyugaton sokfélék. Franciaország is fellép a külföldiek beözönlése ellen, ugyanakkor a közelmúltban a konzervatív ellenzék erôteljes ellenállása ellenére jelentôs mértékben liberalizálták az állampolgársági törvényt. Végül pedig Nyugaton mindenütt hatalmas, a törvényhozást is befolyásoló viták zajlanak a jogkorlátozás szükségességérôl, alkotmányosságáról. A rendôrség az átmenet korszakában elnevezésû nemzetközi összehasonlító vizsgálat résztvevôinek célja és reménye: munkájuk hozzájárul ahhoz, hogy oldódjon a közöny, véget érjen az érdektelenség a rend kontra szabadság dilemmája (vagy ál-dilemmája) körül országainkban, és a kilenc-tíz éve létrejött fiatal jogállamokban is kialakuljon végre a szakmai és politikai vita. (A CD megrendelhetô a Magyar Helsinki Bizottságtól. Cím: 1085 Budapest, József krt. 34. Tel.: Ára: 2900 Ft, vagy 14 USD.) FUNDAMENTUM / SZÁM szemle / 173
Gondolom, a rendszerváltás utáni Magyarország
MESSZE VAGYUNK A POLITIKAI KÖZÖSSÉG IDEÁLJÁTÓL KIS JÁNOS FILOZÓFUSSAL HALMAI GÁBOR ÉS TORDAI CSABA BESZÉLGET Idén újra kiadták a Vannak-e emberi jogaink? címû, eredetileg szamizdatban megjelent könyvét,
Fórum. DigiTális átállás és alapjogok
Fórum DigiTális átállás és alapjogok Rovatunkban ezúttal a digitális televíziózásra való átállás alapjogi vonatkozásairól kértük a téma szakértôinek véleményét a következô kérdésekben: A digitális átállás